I starten af november måned købte og betalte jeg en vaskemaskine og tørretumbler, samt montering og levering der skulle finde sted torsdag d. 15/12-2016, da det var denne dato vi skulle overtage vores nye hus.
- d. 11/12 ringer jeg til Elgiganten for at høre om det er muligt at få leveret bestillingen d. 14/12, altså dagen før aftalt. Jeg taler med en mandlig medarbejder, der lyder meget forvirret, og beder mig vente et øjeblik. Jeg venter i et par minutter, hvorefter han fortæller mig om at dette ikke kan lade sig gøre, og at han desværre også må informerer mig om at der er sket en fejl, og at min bestilling først kan blive leveret d. 16/12, altså dagen efter jeg oprindeligt havde bestilt, 1 1/2 måned forinden. Jeg må her erfare, at det var ret tilfældigt at jeg fik denne information om ændret levering, og ellers nok havde ventet forgæves på min bestilling d. 15/12.
- efter vi er flyttet ind, d. 16/12 kommer der så en transport, og jeg er spændt på at se vores nye vaskemaskine og tørretumbler. Her opstår det næste problem, da de to mænd der kommer, kun har tørretumbleren med, og ikke vaskemaskinen. De beklager, og siger de ikke kan gøre så meget ved dette, men informerer mig om at jeg senere på aftenen vil blive kontaktet af Elgiganten, og her skal kræve at jeg skal have leveret vaskemaskinen dagen efter d. 17/12, hvor de både skal monterer vaskemaskine og den allerede leverede tørretumbler.
Da jeg senere bliver kontaktet af Elgiganten, får jeg af vide at der ikke er mulighed for at jeg får leveret vaskemaskinen d. 17/12, men i stedet må vente til d. 20/12.
- d. 20/12 kommer min vaskemaskine så endelig. Montøren sætter vaskemaskinen til, og men siger at han ikke har fået nogen info om at skulle monterer en tørretumbler, og at gulvet i øvrigt er for skævt til at gøre dette. Han går igen.
- jeg kontakter så, igen, Elgiganten og informerer om situationen. Den mandlige medarbejder jeg taler med, forsikrer mig om at der kommer en montør ud igen, d. 21/12 mellem kl. 16/21 hvis jeg får købt nogle kiler til at gøre vaskemaskinen vater. Jeg kører med det samme ud og køber kiler til den aftalte montering dagen efter.
Senere på dagen ringer jeg til Elgiganten for at få bekræftet vores aftale, da jeg ikke har modtaget nogen bekræftelse på SMS, som jeg ellers havde fået de 2 andre gange der var aftalt levering. Jeg får af vide at det står i systemet, og bliver forsikret om at der kommer en montør dagen efter mellem kl. 16-21.
- d. 21/12 kl. 19.57 har jeg ikke fået noget opkald eller nogen bekræftelse på SMS, så jeg vælger igen at ringe til Elgiganten, 3 minutter inden lukketid.
Jeg for en kvindelig medarbejder i røret, og forklarer at jeg afventer en montør, og spørger om jeg vil få et opkald 30 minutter inden ankomst, som Elgiganten lover. Den kvindelige medarbejder bekræfter mig i at jeg vil modtage et opkald 30 minutter inden, men beder mig vente et øjeblik så hun kan slå mig op i systemet.
Herefter får jeg så af vide, at monteringen af en ellers anden grund er blevet slettet i deres system, og hun beklager meget ikke at kunne fortælle mig hvad der er gået galt, men at jeg desværre ikke kan nå at få en montør ud til aften alligevel. 
- Jeg får efterfølgende lovet, at der kommer en i morgen, d. 22/12 mellem kl. 8-13 uanset hvad.
Nu afventer jeg så hvad der sker i morgen, om der kommer nogen eller jeg igen må kontakte Elgiganten.
Jeg er virkelig ked af at have købt mine maskiner hos Elgiganten, og har aldrig oplevet ringere service. 
- jeg har altid købt mine hvidevare og elektronik hos Elgiganten, gennem mange år, og har altid været ovenud tilfreds. 
- Jeg sidder nu og er ked af at have brugt penge på at få levering og montering, og føler ikke at det er fair nu overhovedet at skulle betale for den service, når der er gået SÅ meget galt SÅ mange gange.
Jeg er vanvittig ærgelig og frustreret, og det mindste Elgiganten kunne gøre i denne situation var at give en form for kompensation eller afslag i prisen, da et "vi beklager" faktisk ikke betyder noget for mig længere.